Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 61/13/1000	Pezinok, 30.10.2014
EEČ : 2-1-449-2014

U Z N E S E N I E

Trestná vec:	obvinený XXXXX 
Prečin:	Podplácanie podľa § 333 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 4.10.2012 v čase medzi 21.00-22.00 hod. vo firme XXXXX okres Revúca vo svojej kancelárii poskytol úplatok vo výške 1.000,- € členom hliadky OO PZ v Tornali nstržm. XXXXX, XXXXX a ppráp. XXXXX, XXXXX, za to, že jeho priestupok proti bezpečnosti a plynulosti cestnej premávky podľa § 22 ods. 1 písm. d/ zák. SNR č. 372/1990 Zb. spočívajúci vo vedení motorového vozidla v stave vylučujúcom spôsobilosť viesť motorové vozidlo, pričom vyšetrením na prítomnosť alkoholu v dychu dychovou skúškou mu bola nameraná hodnota 0,17 mg/l, nebude zadokumentovaný a vodičský preukaz mu za tento priestupok nebude zadržaný, ale bude iba účelovo zadokumentovaný ako priestupok proti bezpečnosti a plynulosti cestnej premávky podľa § 22 ods. 1 písm. k/ zák. SNR č. 372/1990 Zb. za porušenie povinností vodiča spočívajúcich v nepripútaní sa bezpečnostným pásom s uložením mu pokuty nezaplatenej na mieste vo výške 20,- € a nameraná hodnota požitia alkoholu bude účelovo zadokumentovaná na inú osobu a to za jazdu na bicykli pod vplyvom alkoholu, spáchaný XXXXX, XXXXX s uložením mu blokovej pokuty vo výške 50,- €

pretože sa významnou mierou podieľal na objasnení korupcie na usvedčení páchateľov tohto trestného činu a záujem spoločnosti na objasnení takéhoto trestného činu prevyšuje záujem na trestnom stíhaní obvineného

Odôvodnenie:
Vyšetrovateľ MV SR, Sekcia kontroly a inšpekčnej služby, UIS, OIS Stred, Banská Bystrica uznesením č.k. SKIS-18/OISS-V-2013 dňa 24.1.2013 začal podľa § 199 ods. 1, ods. 2 Trestného poriadku trestné stíhanie za zločin prijímania úplatku podľa § 329 ods. 1, ods. 2 Trestného zákona a za prečin zneužívania právomoci verejného činiteľa podľa § 326 ods. 1 písm. a/ Trestného zákona spáchané formou spolupáchateľstva podľa § 20 Trestného zákona a prečin podplácania podľa § 333 ods. 1, ods. 2 písm. b/ Trestného zákona. Dňa 13.3.2013 podľa § 206 ods. 1 Trestného poriadku vzniesol  nstržm. XXXXX, XXXXX a ppráp. XXXXX, XXXXX obvinenie za zločin prijímania úplatku podľa § 329 ods. 1, ods. 2 Trestného zákona a za prečin zneužívania právomoci verejného činiteľa podľa § 326 ods. 1 písm. a/ Trestného zákona spáchané formou spolupáchateľstva podľa § 20 Trestného zákona na tom skutkovom základe, že

	dňa 4.10.2012 v čase medzi 21.00 - 22.00 hod.  počas výkonu služby pri vykonávaní dohľadu nad bezpečnosťou a plynulosťou v cestnej premávke na križovatke obcí Gemer a Gemerská Panica  počas  kontroly vodiča motorového vozidla XXXXX, nar. XXXXX, bytom XXXXX, okres Rimavská Sobota, spoluvlastníka a konateľa firmy XXXXX, ktorý v tom čase jazdil na vozidle zn. Ford Ranger, EČ: XXXXX u tohto vyšetrením na prítomnosť alkoholu v dychu dychovou skúškou s výsledkom merania 0,17 mg/l, ktorému ho podrobil ppráp. XXXXX v blízkosti firmy XXXXX zistili spáchanie priestupku proti bezpečnosti a plynulosti cestnej premávky podľa § 22 ods. 1 písm. d/ zák. SNR č. 372/1990 Zb. o priestupkoch v znení neskorších priestupkov, spočívajúceho vo vedení motorového vozidla v stave vylučujúcom spôsobilosť viesť motorové vozidlo, ktorý si privodil požitím alkoholu, pričom mu zobrali vodičský preukaz č. XXXXX a z miesta odišli bez toho, že by riadne zadokumentovali zistený priestupok a bez toho, že by XXXXX vydali potvrdenie o zadržaní vodičského preukazu, následne asi po pol hodine sa obaja vrátili a išli do areálu firmy XXXXX., kde v kancelárii XXXXX nastržm. XXXXX  bez prítomnosti ppráp. XXXXX žiadal od XXXXX úplatok vo výške 1.000,- € za to, že jeho priestupok proti bezpečnosti a plynulosti cestnej premávky podľa § 22 ods. 1 písm. d/ zák. SNR č. 372/1990 Zb. nebude zadokumentovaný a vodičský preukaz mu za tento priestupok nebude zadržaný, ale bude iba účelovo zadokumentovaný priestupok proti bezpečnosti a plynulosti cestnej premávky podľa § 22 ods. 1 písm. k/ zák. SNR č. 372/1990 Zb. za porušenie povinností vodiča, spočívajúci v nepripútaní sa bezpečnostným pásom, s uložením mu pokuty nezaplatenej na mieste vo výške 20,- € a nameraná hodnota  požitia alkoholu bude účelovo zadokumentovaná na inú osobu, pričom údaje  o tejto osobe boli príslušníkmi PZ získané od XXXXX z fotokópie OP XXXXX, ktorý bol vydaný XXXXX, XXXXX nachádzajúcej sa v spise zamestnanca firmy XXXXX. a po prijatí úplatku vo výške  1.000,- €,  ktorý  od XXXXX  prijal  XXXXX už za prítomnosti 

- 3 -

XXXXX boli zo strany hliadky OO PZ Tornaľa uskutočnené príslušné administratívne úkony, v rámci ktorých XXXXX spracoval a aj vykázal ako výsledok zo služby proti bezpečnosti a plynulosti cestnej premávky podľa § 22 ods. 1 písm. d/ zák. SNR č. 372/1990 Zb. - jazda pod vplyvom alkoholu, spáchaný cyklistom XXXXX s uložením mu blokovej pokuty vo výške 50,- € blokmi na pokutu dielov A série C čísiel 466217, 466218, 466219, 466220 a 466221 v nominálnej hodnote 10,- € a XXXXX spracoval a aj vykázal ako výsledok zo služby priestupok proti bezpečnosti a plynulosti cestnej premávky podľa § 22 ods. 1 písm. k/ zák. SNR č. 372/1990 Zb. - nepripútanie vodiča XXXXX bezpečnostnými pásmi vo výške 20,- € blokom na pokutu nezaplatenú na mieste EČ XXXXX, pričom finančné prostriedky na uhradenie obidvoch pokút od XXXXX si vyžiadal XXXXX vo výške 90,- €, čím uvedení príslušníci PZ nespracovaním správy o výsledku objasňovania priestupku, ktorého sa dopustil vodič XXXXX nezadržaním mu vodičského preukazu za vedenie motorového vozidla v stave vylučujúcom spôsobilosť viesť motorové vozidlo, nezakázaním mu ďalšej jazdy, porušili ustanovenia článok 21 ods. 5, čl. 29 ods. 2, čl. 30 ods. 2 písm. a/ Nariadenia prezidenta PZ č. 14/2011 o vykonávaní dohľadu nad bezpečnosťou a plynulosťou cestnej premávky v znení neskorších predpisov a spracovaním a vykázaním neexistujúcich priestupkov na osoby XXXXX a XXXXX konali v rozpore s § 84 ods. 1 zák. SNR č. 372/1990 Zb.  a s čl. 8 ods. 1 Nariadenia prezidenta PZ č. 7/2002 o objasňovaní priestupkov a prejednávaní priestupkov PZ v znení neskorších predpisov a tým porušili základné povinnosti policajta podľa ustanovenia § 48 ods. 3 píms. a/, g/ zákona č. 73/1998 Z.z. o štátnej službe príslušníkov PZ, SIS, ZVJS a ŽP v znení neskorších predpisov.

Dňa 11.4.2013 podľa § 21 ods. 1 Trestného poriadku vylúčil vec  trestného stíhania za prečin podplácania podľa § 333 ods. 1, ods. 2 písm. b/ Trestného zákona zo spoločného konania, pričom vec bola ďalej vedená pod č.k. SKIS-102/OISS-V-2013.

	Dňa 11.4.2013 vyšetrovateľ PZ záznamom vyhotovený podľa § 205 ods. 1 Trestného poriadku dočasne odložil vznesenie obvinenia proti XXXXX, nakoľko tento sa významnou mierou podieľal na objasnení zločinu prijímania úplatku podľa § 329 ods. 1, ods. 2 Trestného zákona a iné. 

	Dňa 14.11.2013 vyšetrovateľ PZ podľa § 206 ods. 1 Trestného poriadku na základe pokynu prokurátorky ÚŠP GP SR č.k. VII/2 Gv 61/13-7 zo dňa 6.11.2013 vzniesol obvinenie XXXXX na skutkovom základe uvedenom vo výrokovej časti predmetného uznesenia. 
	
	XXXXX svojou výpoveďou v prípravnom konaní, ako aj pred súdom priamo usvedčil obvinených nstržm. XXXXX a ppráp. XXXXX zo spáchania trestného činu korupcie podľa § 329 ods. 1, ods. 2 Trestného zákona a za prečin zneužívania právomoci verejného činiteľa podľa § 326 ods. 1 písm. a/ Trestného zákona spáchané formou spolupáchateľstva podľa § 20 Trestného zákona,  za čo  boli obaja  odsúdení  rozsudkom  Špecializovaného  trestného  súdu 

- 4 -

Pezinok, pracovisko Banská Bystrica sp.zn. BB 4T 4/2014 zo dňa 15.5.2014, ktorý nadobudol právoplatnosť 23.10.2014. 

	Podľa § 215 ods. 3 Trestného poriadku  prokurátor môže zastaviť trestné stíhanie proti obvinenému, ktorý sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny trestného činu založenia, zosnovania a podporovania teroristickej skupiny  alebo zločinu spáchaného organizovanou skupinou, zločineckou skupinou alebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takéhoto trestného činu prevyšuje záujem na trestnom stíhaní tohto obvineného. Zastaviť trestné stíhanie nie je možné voči organizátorovi, návodcovi alebo objednávateľovi trestného činu, na ktorého objasnení sa podieľal.

	Je nepochybné, že obv. XXXXX sa významnou mierou podieľal na objasnení korupcie a na usvedčení páchateľov trestného činu prijímania úplatku podľa § 329 ods. 1, ods. 2 písm. b/ Trestného zákona. Práve svedecká výpoveď XXXXX, ktorý vystupoval v procesnom postavení agenta, bola jedným z rozhodujúcich usvedčujúcich dôkazov, že odsúdení XXXXX a XXXXX ako verejní činitelia prijali dňa 4.10.2012 počas výkonu cestnej kontroly úplatok.

	Vzhľadom k tomu, že obvinený splnil zákonné podmienky na postup podľa § 215 ods. 3 Trestného poriadku, rozhodla som o zastavení trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať Úradu špeciálnej prokuratúry GP SR do troch dní od jeho doručenia. Sťažnosť má odkladný účinok. 

						JUDr. Blanka   G o d ž o v á
							     prokurátorka

JUDr. Blanka Godžová
prokurátorka